CELEX: C2010/028A/01
Language: sl
Date: 2010-02-04 00:00:00
Title: Razpis prostega delovnega mesta – Direktor za informacijske tehnologije (naziv AD 14 ali AD 15)

4.2.2010   
            
            
               SL
            
            
               Uradni list Evropske unije
            
            
               CA 28/1
            
         RAZPIS PROSTEGA DELOVNEGA MESTA
   Direktor za informacijske tehnologije (naziv AD 14 ali AD 15)
   (2010/C 28 A/01)
   Kmalu bo pri Generalnem direktoratu za infrastrukturo Sodišča Evropske unije prosto delovno mesto direktorja za informacijske tehnologije (naziv AD 14 ali AD 15). Zasedeno bo na podlagi člena 29(2) Kadrovskih predpisov za uradnike.
   Naloge
   Naloga direktorja za informacijske tehnologije, ki je podrejen generalnemu direktorju za infrastrukturo, je vodenje Direktorata za informacijske tehnologije (DIT), katerega dejavnosti spodbuja in usklajuje.
   Pristojnim organom Sodišča svetuje pri zadevah, ki se nanašajo na informacijske tehnologije, ter s tem v zvezi pripravlja predloge in poročila. Ob upoštevanju prednostnih nalog, ki jih določi institucija, skrbi za razvoj ter proračunsko in tehnično načrtovanje. Vodi štiri administrativne enote s približno 70 javnimi uslužbenci in nadzira storitve zunanjih podjetij, ki so bila izbrana za izvedbo del na področju informacijskih tehnologij. Zagotavlja skladnost informacijskih sistemov z veljavnimi predpisi.
   DIT je zadolžen za vse storitve, ki se nanašajo na informacijske tehnologije na Sodišču. To vključuje tudi telekomunikacije in multimedijsko področje.
   Zahtevana izobrazba in znanja
   
               —
            
            
               Končana univerzitetna izobrazba s pridobljeno univerzitetno diplomo,
            
         
               —
            
            
               priznana sposobnost vodenja in upravljanja velike upravne službe,
            
         
               —
            
            
               zelo dobro poznavanje strateške vloge informatike in izkušnje pri tem. Izkušnje v pravosodju so zaželene,
            
         
               —
            
            
               potrjena sposobnost vodenja informacijskih projektov,
            
         
               —
            
            
               potrjena sposobnost in izkušnje pri razvoju in strateškem načrtovanju ter pri poročanju, ki je s tem povezano,
            
         
               —
            
            
               zelo dobro poznavanje upravljanja proračuna in vodenja postopkov javnih naročil velike vrednosti in izkušnje pri tem,
            
         
               —
            
            
               dobro poznavanje finančne uredbe, načinov njenega izvajanja in pravnega okvira institucij Skupnosti na področjih, ki spadajo v direktorat,
            
         
               —
            
            
               dobro znanje angleškega in francoskega jezika.
            
         Predložitev prijav
   Prijave za delovno mesto morajo prispeti na Sodišče izključno po elektronski pošti, na elektronski naslov DIR-DTI-CURIA@curia.europa.eu najpozneje do 26. februarja 2010 do 18. ure. Prijavam mora biti priložen podroben življenjepis in vsa druga potrebna dokazila.